Søndag klokken 10.00 præsenterer Lars Løkke Rasmussen sin nye regering, bestående udelukkende af Venstre-ministre. Det giver gode muligheder for flere nordjyske venstrepolitikere i spillet om ministerposterne.

Eksperterne spår, at Søren Gade, der er valgt i Aalborg, er sikker på en ministerpost. Også Inger Støjberg, der bor i Hadsund, skulle være sikret et ministerium. Flere peger også på, at en ung venstremand som f.eks. Karsten Lauritzen kunne være i spil til en ministerpost.